《题叶山甫见惠古琴走笔以谢》
宋代·胡仲弓

南风之歌久绝响，生民不作声希想。
声音之道与希通，审音知希惟丝桐。
堪嗟世道多翻覆，几度桑田变陵谷。
摩挲古物忆当年，人在春风和气天。
治世之音安以乐，斯琴当年羽衣作。
物拘星移阅几周，不图今日为君留。
袖来赠与无弦客，得之何啻如珪璧。
籀文篆古未为奇，我思古人珍秘时。
古人不可得而见，见琴如见当时面。
安得寻声问爨人，为吾一洗琴上尘。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。